మనామా: పదేళ్ళ తర్వాత ముగ్గురికి మరణ శిక్షలు అమలు చేశారు. ఆదివారం పటిష్ట బందోబస్తు మధ్య దీన్ని నిర్వహించారు. బహ్రెయిన్లో 2014లో జరిగిన బాంబు దాడిలో ముగ్గురు పోలీసులు మృతి చెందారు. ఇందులో యూఏఈకి చెందిన ఓ అధికారి కూడా ఉన్నారు. ఈ కేసును విచారించిన బహ్రెయిన్ కోర్టు 2015లో ముగ్గురు దోషులకు శిక్షలు ఖరారు చేసింది. సామి ముషైమా, అలీ శాంకిసి, అబ్బాస్ సమీకి మరణ దండన విధించింది. వీరి అపీల్స్ను ఆ దేశ సర్వోన్నత న్యాయస్థానం గత వారం తిరస్కరించింది. దీంతో ఆదివారం మరణ శిక్షలు అమలు చేశారు. ఐక్యరాజ్యసమితి విన్నపాన్ని కూడా బహ్రెయిన్ లెక్కచేయలేదు. ఫైరింగ్ స్క్వాడ్ సిబ్బంది దోషులను కాల్చి చంపారు. అరబ్ దేశంలో మరణ శిక్ష అమలు చేయడం పదేళ్ళలో ఇదే తొలిసారి.
manama: padella tarvaata mugguriki marana shikshalu amalu chesaru. aadivaaram patishta bandobastu madhya deenni nirvahinchaaru. bahreyinlo 2014loo jarigina baambu daadilo mugguru poliisulu mruti chendaaru. indulo uaeeki chendina oo adhikari kuudaa unnaaru. ee kesunu vichaarinchina bahreyin kortu 2015loo mugguru doshulaku shikshalu khararu chesindi. saami mushaima, aly sankisi, abbas sameeki marana dandana vidhinchindi. veeri apilsnu aa desha sarvonnata nyaayasthaanam gatha vaaram tiraskarinchindi. deentho aadivaaram marana shikshalu amalu chesaru. aikyaraajyasamiti vinnapaanni kuudaa bahreyin lekkacheyaledu. firing skwad sibbandi doshulanu kaalchi champaaru. arab desamlo marana shiksha amalu cheyadam padellalo ide tolisari.